Donald Trump, huiduit înainte să fie aclamat.
Donald Trump a mers în Kenosha, unde au avut loc proteste antirasism. Președintele american a fost primit cu huiduieli de oponenți. Liderul american a promis că orașul va fi reconstruit.
Plecat în căutare de voturi în orașul unde a fost împușcat un bărbat de culoare, președintele Statelor Unite a avut de înfruntat contestatari înaintea admiratorilor.Donald Trump s-a făcut că plouă. A găsit public fidel în localnicii ale căror case și magazine au fost distruse în timpul mitingurilor anti-poliție. Le-a promis că îi va ajuta, pentru că și el are nevoie de ei peste două luni la alegerile pentru Casa Albă.Donald Trump, președintele SUA: Este fantastic. O să-i ajutăm mult. Cred că o să-i ajutăm mult. Vrei să spui și tu ceva?În căutare de electorat, Donald Trump nu s-a sfiit să preia mesajul "lege și justiție" lansat de americanii îngroziți de protestele împotriva rasismului, care scapă de sub control. Președintele s-a folosit și de durerea lor: a criticat distrugerile care au avut loc în zone controlate de partidul democrat, de unde vine rivalul lui.